钦定古今图书集成/明伦汇编/闺媛典/第146卷 > 冯津妻孙氏
## 钦定古今图书集成/明伦汇编/闺媛典/第146卷 > 冯津妻孙氏

按《新河县志》：“孙氏，生员冯津妻，邑人霍丘知县孙诚
之孙女。幼端慎，娴女红，归冯，事舅姑以孝，妯娌雍容，
相夫克顺。年二十九津亡，家极贫，抚孤必延师以教，
将成立而夭丧。氏零丁孤苦，执节弥坚，日夜纺绩，以
供姑养。姑没益困，日不重餐，而志终不少变。年六十
以疾终。”